الجزایر اوردو باشقانی ژنرال احمد قاعد صالح، جمهورباشقانلیغی مقامینین بوشالدیلماسینی اؤن گؤرن آنایاسانین ۱۰۲.جی ماده‌سینین تطبیق ائدیلمه‌سینی ایسته‌دی.
الجزایر رسمی تلویزیونون‌دا یئر آلان خبره گؤره، صالح، اؤلکه‌نین گونئی کسیمینده‌کی ۴.جو حربی بؤلگه‌یه ائتدیگی سفر زامانی، آنایاسانین ۱۰۲.جی ماده‌سینین تطبیق ائدیلمه‌سی چاغریشی ائتدی.
باش قرارگاه رئیسی صالح، بو ایفاده‌لری ایشلتدی:
"اولکه‌نین ایچین‌ده اولدوغو بحران‌دان چیخماسی اوچون بیر حل تاپیلما‌سی لازیم‌دیر. الجزایر خالقینین قانونی طلبلرینه جاواب وئریلمه‌سی لازیم‌دیر. بو چؤزوم ده آنایاسال حوکوملره سایغی و دؤولت حاکمیتینی داوام ائتدیرمک‌دیر".
الجزایر آنایاساسینین ۱۰۲.جی ماده‌سی؛ پرزیدنتین استعفاسی، صلاحیتلرینی یئرینه یئتیرمک‌ده بیر انگلله قارشیلاشماسی، اؤلوم و یا خسته‌لیک سببیله سؤزوگئدن مقامین بوشالماسی حالین‌دا صلاحیت دییشیمینین نئجه اولاجاغینی معینلشدیریر.
بئله بیر وضعیت‌ده مجلیس باشقانینین جمهورباشقانلیغی وظیفه‌سینی ۹۰ گون اوزرینه گؤتورمه‌سی و بو مدت‌ده سئچیملرین گئچیریلمه‌سی نظرده توتولور.
بوندان باشقا، سؤزوگئدن ماده‌یه گؤره، موقتی اولاراق پرزیدنت مقامینی آلان شخص سئچیملرده نامیزد اولابیلمیر.
الجزایرده ۱۸ آوریل‌ده جمهورباشقانلیغی سئچیملرینین گئچیریلمه‌سی پلانلاشدیریلیردی. آنجاق پرزیدنت عبدالعزیز بوتفلیقه، ۱۱ مارس‌دا سورپریز بیر قرارلا سئچیملری آسقییا آلدیغینی، نامیزدلیک‌دن چکیلدیگینی و حکومت‌ده گئنیش دییشیک‌لیکلر ائدیله‌جگینی بیلدیرمیشدی.
۱۹۹۹دا حاکمیته گلن و ۴ دؤوردور خیدمت ائد‌ن ۸۲ یاش‌لی عبدالعزیز بوتفلیقه‌نین، ساغلیق پروبلئملرینه باخمایاراق، بیر داها نامیزد اولماسی اؤلکه‌ده بیر مدت‌دیر اعتراضلارا سبب اولوردو.
الجزایرلیلر، ۱۱ مارس‌دا بیلدیریلن قرارلارلا " بوتفلیقه‌نین وظیفه مدتینین تاریخی معینلشمه‌یه‌ن سئچیملره قدر اوزادیلدیغی" سببیله ائیلملرینی داوام ائتدیریر.
